《金陵过朝阳作》
清代·斌良

钟山王气黯消亡，台殿全芜草树荒。牙将射雕驰阁道，牧儿挑菜傍宫墙。

嵯峨华表临秋渚，零落铜驼卧夕阳。殷鉴胜朝遗炯戒，漫夸天堑锁江长。

作者简介：斌良 （1771－1847）字吉甫，又字笠耕、备卿，号梅舫、雪渔，晚号随葊，瓜尔佳氏，满族。初以荫生捐主事。嘉庆十年（1805）五月，补太仆寺主事。十月，升员外郎，充高宗皇帝实录纂修官。十一年，任盛京兵部员外郎。十二年，补任户部员外郎。十六年，升任郎中。十八年，升太仆寺卿。二十二年，升政通使。二十三年，升任都察院左副都御史。后调任盛京刑部。